Vsebina
Kazalo 🔎︎

# Učinki pisave

Določite učinke pisave, ki jih želite uporabiti.

Za dostop do tega ukaza ...

Izberite Oblika – Znak – zavihek Učinki pisave.

Izberite Pogled – Slogi – odprite kontekstni meni vnosa in izberite Spremeni/Nov – zavihek Učinki pisave.

Meni Oblika – Stran – Glava/Noga – gumb Uredi (preglednice).

Spremembe se uporabijo za trenutni izbor, za celo besedo, na kateri je kazalka, ali za novo besedilo, ki ga vtipkate.

## Barva pisave

Nastavi barvo za izbrano besedilo. Če izberete Samodejno, je barva besedila nastavljena na črno pri svetlih ozadjih in na belo pri temnih ozadjih.

- Če želite spremeniti barvo izbranega besedila, izberite besedilo, ki ga želite spremeniti, in kliknite ikono Barva pisave. Če želite uporabiti drugo barvo, kliknite puščico poleg ikone Barva pisave in izberite barvo, ki jo želite uporabiti.

- Če kliknete ikono Barva pisave, preden izberete besedilo, se pojavi kazalka v obliki kanglice z barvo. Če želite spremeniti barvo besedila, izberite besedilo s kazalko v obliki kanglice z barvo. Če želite spremeniti barvo posamezne besede, jo dvokliknite. Če želite uporabiti drugo barvo, kliknite puščico poleg ikone Barva pisave in izberite barvo, ki jo želite uporabiti.

- Če želite razveljaviti zadnjo spremembo, kliknite z desnim miškinim gumbom.

- Za izhod iz načina slikanja s kanglico enkrat kliknite ali pritisnite ubežnico.

Barva besedila pri tiskanju ni upoštevana, če je potrjeno polje Natisni besedilo črno-belo v LibreOffice Writer – Tiskanje v pogovornem oknu Možnosti.

Barva besedila ni upoštevana na zaslonu, če je potrjeno polje Uporabi samodejno barvo pisave za prikaz na zaslonu v LibreOffice – NastavitveOrodja – Možnosti – LibreOffice – Dostopnost.

### Prosojnost

Določa prosojnost znakov besedila. Vrednost 100 % predstavlja popolno prosojnost, 0 % pa neprosojnost oz. popolno prekrivnost.

Prosojnosti ne morete določiti slogom odstavka in znakovnim slogom.

## Okraski besedila

### Nadčrtovanje

Izberite slog nadčrtovanja, ki ga želite uporabiti. Če želite imeti nadčrtane samo besede, potrdite polje Posamezne besede.

### Barva za nadčrtovanje

Izberite barvo za nadčrtovanje.

### Prečrtano

Izberite slog prečrtanja za izbrano besedilo.

Če shranite vaš dokument v formatu programa Microsoft Word, se vsi slogi prečrtanja pretvorijo v slog enojno prečrtano.

### Podčrtovanje

Izberite slog nadčrtovanja, ki ga želite uporabiti. Če želite imeti nadčrtane samo besede, potrdite polje Posamezne besede.

Če uporabite podčrtovanje za nadpisano besedilo, se podčrtovanje dvigne na raven nadpisanega. Če je podčrtana beseda v normalnem besedilu, se podčrtovanje ne dvigne.

Ikona v orodni vrstici Oblikovanje:

Podčrtano

### Barva za podčrtovanje

Izberite barvo podčrtovanja.

### Posamezne besede

Uporabi izbrani učinek samo za besede in prezre presledke.

## Učinki

Izberite učinke pisave, ki jih želite uporabiti.

### Velikost črk

Na voljo so naslednji učinki pisanja:

- Brez – uporabljen ni noben učinek.

- VELIKE ČRKE – spremeni izbrane male črke v velike črke.

- male črke – spremeni izbrane velike črke v male črke.

- Velike Začetnice Besed – spremeni prvo črko vsake izbrane besede v veliko črko.

- Pomanjšane velike črke – spremeni izbrane male črke v velike črke in nato zmanjša njihovo velikost.

### Skrito

Skrije izbrane znake. Če želite prikazati skrito besedilo, poskrbite, da so v meniju Pogled izbrane Oblikovalne oznake. Izberete lahko tudi LibreOffice – NastavitveOrodja – Možnosti – LibreOffice Writer – Pripomočki za oblikovanje in potrdite Skrito besedilo.

#### Velikost črk

Na voljo so naslednji učinki pisanja:

- Brez – uporabljen ni noben učinek.

- VELIKE ČRKE – spremeni izbrane male črke v velike črke.

- male črke – spremeni izbrane velike črke v male črke.

- Velike Začetnice Besed – spremeni prvo črko vsake izbrane besede v veliko črko.

- Pomanjšane velike črke – spremeni izbrane male črke v velike črke in nato zmanjša njihovo velikost.

### Relief

Izberite učinek reliefa, ki se uporabi za izbrano besedilo. Relief Izbočeno povzroči, da so znaki videti, kot če bi bili dvignjeni nad stranjo. Relief Vrezano povzroči, da so znaki videti, kot če bi bili vtisnjeni v stran.

### Oris

Prikaže oris izbranih znakov. Ta učinek ne deluje pri vsaki pisavi.

### Senca

Doda senco, ki pada pod in na desno od izbranih znakov.

## Podpora azijskim jezikom

Do teh ukazov lahko dostopate, ko vključite podporo za azijske jezike v LibreOffice – NastavitveOrodja – Možnosti – Nastavitve jezika – Jeziki.

### Poudarno znamenje

Izberite znak, ki naj se prikaže preko ali pod celotno dolžino izbranega besedila.

### Položaj

Določite, kje naj se prikažejo poudarna znamenja.

### Polje predogleda

Pokaže predogled trenutnega izbora.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

### Uporabi

Uporabi spremenjene ali izbrane vrednosti brez zapiranja pogovornega okna.

Ta možnost se pojavi le za slog odstavka in znakovni slog.

Podobne teme

Kopiranje atributov s preslikovalnikom oblik

Spreminjanje barve besedila