Vsebina
Kazalo 🔎︎

# Funkcija MINIFS

Vrne najmanjšo izmed vrednosti celic v obsegu, ki ustreza več pogojem v več obsegih.

#### Skladnja

MINIFS(Obseg_funkcije; Obseg1; Pogoj[; Obseg2; Pogoj2][; ...; [Obseg127; Pogoj127]])

Obseg_funkcije – obvezen argument. Gre za obseg celic, ime imenovanega obsega ali oznako stolpca ali vrstice, ki vsebuje vrednosti za izračun najmanjše vrednosti.

Obseg1 – obvezen argument. Gre za obseg celic, ime imenovanega obsega ali oznako stolpca oz. vrstice, kjer bo uveljavljen ustrezni pogoj.

Pogoj: pogoj je sklic na posamezno celico, število ali besedilo. Uporablja se za primerjavo z vsebino celic.

Sklic na prazno celico je tolmačen kot številska vrednost 0.

Ujemajoči izraz je lahko:

- Številska ali logična vrednost. Ujemajoča vsebina celice je enaka tej številski ali logični vrednosti.

- Vrednost, ki se začenja s primerjalnim operatorjem (<, <=, =, >, >=, <>).

  Pri = so, če je vrednost prazna, zadetki prazne celice.

  Pri <> so, če je vrednost prazna, zadetki celice, ki niso prazne.

  Pri <> so, če vrednost ni prazna, zadetki vse celice s poljubno vsebino razen navedene vrednosti, vključno s praznimi celicami.

  Opomba: "=0" se ne ujema s praznimi celicami.

  Pri operatorjih = in <>, če vrednost ni prazna, je ni mogoče tolmačiti kot število ali eno od njegovih podvrst ter je potrjena lastnost Iskalna pogoja = in <> morata veljati za celotne celice, poteka primerjava s celotno vsebino celice; če lastnost ni potrjena, pa primerjava poteka s poljubnim delom polja, ki ustreza pogoju.

- Druga besedilna vrednost. Če je lastnost Iskalna pogoja = in <> morata veljati za celotne celice potrjena (true), poteka primerjava s celotno vsebino celice; če je false, primerjava poteka s poljubnim delom polja, ki se ujema s pogojem. Izraz lahko vsebuje besedilo, števila, regularne izraze (če so omogočeni v nastavitvah računanja) ali nadomestne znake (če so omogočeni v nastavitvah računanja).

Obseg2 – neobvezen argument. Obseg2 in vsi naslednji imajo isti pomen kot Obseg1.

Pogoj2 – Neobvezno. Pogoj2 in vsi naslednji imajo isti pomen kot Pogoj.

Iskanje podpira regularne izraze. Če so ti omogočeni, lahko vnesete npr. »vse.*«, da najdete prvo mesto, kjer se nahaja »vse«, in kateremu sledi karkoli. Če želite iskati besedilo, ki je tudi regularen izraz, morate pred vsak znak vnesi znak »\« ali pa besedilo zaobjeti v \Q...\E. Samodejno vrednotenje nadomestnih znakov ali regularnega izraza lahko vklopite in izklopite v LibreOffice – NastavitveOrodja – Možnosti – LibreOffice Calc – Izračuni.

Če uporabljate funkcije, v katerih je vsaj eden argument iskalni pogoj, ki predstavlja regularni izraz, se bo niz pogojev najprej poskusil pretvoriti v števila. Primer: ».0« se pretvori v 0.0 itn. Če pretvorba uspe, iskanje ne bo vrnilo regularnega izraza, temveč število. Če preklopite na slovenske krajevne nastavitve, kjer decimalno ločilo ni pika, temveč vejica, pa pretvorba regularnega izraza deluje. Če želite vsiliti iskanje regularnega izraza namesto števila, uporabite izraz, ki ga ni mogoče pretvoriti v numeričnega, npr. ».[0]«, ».\0« ali »(?i).0«.

Obseg_funkcije in Obseg1, Obseg2, ... morajo biti enake velikosti, sicer funkcija vrne nap:502 – Neveljaven argument.

Logična relacija med pogojema lahko določimo kot logični IN oz. AND (konjunkcijo). Z drugimi besedami: če in samo če so izpolnjeni vsi dani pogoji, se vrednost ustrezne celice danega obsega_funkcije uporabi v izračunu.

Funkcija ima lahko do 255 argumentov, kar pomeni, da lahko določite 127 pogojev in njihovih obsegov.

Če celica vsebuje TRUE, je obravnavana kot 1, če vsebuje FALSE pa kot 0 (nič).

Ta funkcija je del standarda Open Document Format for Office Applications (OpenDocument) različice 1.2 (ISO/IEC 26300:2-2015).

#### Primer

Oglejte si naslednjo tabelo

| A | B | C
1 | Ime izdelka | Prodaja | Prihodek
2 | sirotka | 20 | 65
3 | sir | 35 | 85
4 | sladoled | 20 | 190
5 | led | 17 | 180
6 | sirotka-kozja | ni | ni

V vseh spodnjih primerih vsebujejo obsegi za izračun vrstico številka 6, vendar je prezrta, ker vsebuje besedilo.

#### Enostavna raba

=MINIFS(B2:B6;B2:B6;"<35")

Izračuna vsoto vrednosti v obsegu B2:B6, ki so večje ali enake 20. Vrne 17.

=MINIFS(C2:C6;B2:B6;">=20";C2:C6;">90")

Izračuna vsoto vrednosti v obsegu C2:C6, ki so manjše od 90 in ustrezajo celicam v obsegu B2:B6, z vrednostmi, ki so večje od ali enake 20. Vrne 190.

#### Uporaba regularnih izrazov in gnezdenih funkcij

=MINIFS(C2:C6;B2:B6;">"&MIN(B2:B6);B2:B6;"<"&MAX(B2:B6))

Izračuna najmanjšo izmed vrednosti v obsegu C2:C6, ki ustrezajo vsem vrednostim v celicah obsega B2:B6, izjema sta najmanjša in največja vrednost. Vrne 65.

=MINIFS(C2:C6;A2:A6;"*led";B2:B6;">"&MIN(B2:B6))

Izračuna najmanjšo izmed vrednosti v obsegu C2:C6, ki ustrezajo vsem vrednostim v celicah obsega A2:A6, ki se končajo z »led«, in vseh celic v obsegu B2:B6, razen tiste z najmanjšo vrednostjo. Vrne 190.

#### Sklic na celico kot pogoj

Če želite enostavno spremeniti pogoj, ga lahko navedete v posebni celici in uporabite sklic na to celico v pogoju funkcije MINIFS. Zgornjo funkcijo lahko tako zapišete na naslednji način:

=MINIFS(C2:C6;A2:A6;"*"&E2;B2:B6;"<"&MAX(B2:B6))

Če je E2 = led, funkcija vrne 180, saj se povezava na celico zamenja z njeno vsebino.

#### Tehnični podatki

Ta funkcija je na voljo od LibreOffice 5.2.

Ta funkcija ni del standarda Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Imenski prostor je

COM.MICROSOFT.MINIFS

Podobne teme

MAX, MAXA, MIN, MINA,

COUNTIFS, MINIFS, MAXIFS, AVERAGEIFS, SUMIFS

Seznam regularnih izrazov