Položaj in velikost (Polje z besedilom in lik)

Vsebina
Kazalo 🔎︎

# Položaj in velikost

Izbranemu predmetu spremeni velikost ali ga premakne.

Za dostop do tega ukaza ...

Kliknite besedilno polje ali lik, da ga izberete, nato ...

Izberite Oblika – Polje z besedilom in lik – Predmet – Predmet in lik – Položaj in velikost – zavihek Položaj in velikost.

Odprite kontekstni meni izbranega predmeta in izberite Položaj in velikost – zavihek Položaj in velikost.

Položaj in velikost (menijska ikona)

Pritisnite F4, da neposredno odprete ta zavihek.

## Položaj

Podaj položaj izbranega predmeta na strani.

Koordinatne osi se začnejo s stolpcem A v 1. vrstici.

Koordinate X so negativne v tabeli z desne proti levi.

Koordinate so relativne glede na izvor. Levi vrhnji kot področja vsebine strani je začetna privzeta vrednost.

### Položaj X

Vnesite vodoravno koordinato, kamor naj se postavi izbrana temeljna točka.

### Položaj Y

Vnesite navpično koordinato, kamor naj se postavi izbrana temeljna točka.

### Temeljna točka

Izbrana temeljna točka bo premaknjena na navedeni vrednosti Položaj Y in Položaj X.

Temeljna točka se vedno vrne v levi/zgornji kot ob ponovnem odprtju pogovornega okna.

## Velikost

Določite velikost izbranega predmeta.

Navedite širino in višino, za katero naj izbrani predmet spremeni velikost glede na izbrano temeljno točko.

### Širina

Vnesite širino za izbrani predmet.

### Višina

Vnesite višino za izbrani predmet.

### Ohrani razmerje

Ohrani razmerje višine in širine, ko spremenite nastavitev širine in višine v pogovornem oknu.

Samo za like.

### Zasidraj

Določite možnosti sidranja za izbrani predmet ali okvir. Možnosti sidra niso na voljo, če odprete pogovorno okno iz okna Slogi.

#### Na stran

Izbran element se zasidra na trenutno stran.

#### Na odstavek

Izbran element se zasidra na trenutno stran.

#### Na znak

Zasidra izbor na znak.

#### Kot znak

Izbor zasidra kot znak. Višina trenutne vrstice je spremenjena, da se ujema z višino izbora.

### Na okvir

Izbor zasidra na obkrožujoči okvir.

### Temeljna točka

Kliknite temeljno točko v mreži, nato pa v polji Širina in Višina vnesite nove dimenzije velikosti za izbrani predmet.

Izbrana temeljna točka ostane fiksirana v mreži. Predmetu se spremeni velikost relativno na to točko.

## Zaščiti

### Položaj

Prepreči spreminjanje položaja ali velikosti izbranega predmeta.

### Velikost

Spreminjanje velikosti izbranega predmeta ni možno.

### Položaj

Določi mesto izbranega predmeta na trenutni strani.

#### Vodoravno

Izberite možnost vodoravne poravnave za predmet. Ta možnost ni na voljo, če izberete »zasidraj kot znak«.

#### od

Vnesite, koliko prostora želite pustiti med levim robom izbranega predmeta in sklicno točko, ki jo izberete v polju na. Ta možnost je na voljo samo, če izberete »Z leve« v polju Vodoravno.

#### na

Izberite sklicno točko za izbrano možnost vodoravne poravnave. Na voljo so naslednje možnosti:

- Področje odstavka: predmet je umeščen glede na celotno širino, ki je na voljo za odstavek, vključno s presledki za zamik.

- Področje besedila odstavka: predmet je umeščen glede na celotno širino, ki je na voljo za besedilo v odstavku, ne vključujoč prostor za zamik.

- Levo od področja besedila odstavka: predmet je umeščen v območju med levim robom besedila in prvim znakom na levem robu sidranega besedila odstavka. Pri več stolpčnih odstavkih je območje določeno glede na stolpec, v katerem se nahaja sidro. Če se sidro ne nahaja v prvem stolpcu, se območje začne pri levem robu stolpca.

- Desno od področja besedila odstavka: predmet je umeščen v območju med zadnjim znakom na desnem robu sidranega besedila odstavka in desnim robom besedila. Pri več stolpčnih odstavkih je območje določeno glede na stolpec, v katerem se nahaja sidro. Če se sidro ne nahaja v zadnjem stolpcu, se območje konča pri desnem robu stolpca.

- Levo od področja besedila strani: predmet je umeščen glede na širino območja, ki je na voljo med levim robom strani in levim robom odstavka z dodanim razmikom do vsebine na levi.

- Desno od področja besedila strani: predmet je umeščen glede na širino območja, ki je na voljo med desnim robom strani in desnim robom odstavka z dodanim razmikom do vsebine na desni.

- Cela stran: predmet je umeščen glede na celotno širino strani, od levega do desnega roba strani.

- Področje besedila strani: predmet je umeščen glede na celotno širino strani od levega do desnega roba strani, ki je na voljo za besedilo.

- Znak: predmet je umeščen glede na vodoravni prostor, ki ga zaseda znak.

Upoštevajte, da je nabor možnosti, ki so na voljo, odvisen od nastavitev sidranja. Zato glede na izbor sidranja vse zgoraj navedene možnosti ne bodo prikazane.

Rezultat izbranih nastavitev poravnav si lahko ogledate v polju Predogled.

#### Zrcali na sodih straneh

Nastavitve trenutne vodoravne poravnave obrne na sode strani.

#### Navpično

Izberite možnost navpične poravnavo predmeta. Izbor določa položaj predmeta glede na področje ali referenčno vrstico, izbrano v spustnem seznamu na.

Rezultat izbranih nastavitev poravnav si lahko ogledate v polju Predogled.

#### za

Vnesite količino prostora z vrhnjega roba predmeta do področja ali referenčne vrstice, izbrane v spustnem seznamu na. Ta možnost je dejavna, le če je izbrana naslednja kombinacija Navpično in Zasidraj. Za te kombinacije lahko določite količino prostora, ki ga pustite:

Navpično | z Zasidraj
--- | ---
Z vrha | Vrhnji rob izbranega področja. Pozitivne vrednosti premaknejo predmet navzdol, negativne pa navzgor. | Na stran, Na odstavek, Na znak ali Na okvir
Z dna. | Izbrana referenčna vrstica. Pozitivne vrednosti premaknejo predmet navzgor, negativne pa navzdol. | Na znak ali Kot znak

#### na

Izberite območje ali referenčno vrstico za navpično poravnavo. Predmet je možno umestiti glede na naslednja območja ali referenčne vrstice:

- Rob: predmet je umeščen glede na vrsto sidranja in prostor med vrhnjim robom odstavka in znakom (sidranje »na znak«) oz. spodnjim robom odstavka (sidranje »na odstavek«), v katerega je zasidran.

- Področje besedila odstavka: predmet je umeščen glede na višino odstavka, v katerega je zasidran.

- Cela stran: predmet je umeščen glede na celotno višino strani, od zgornjega do spodnjega roba strani.

- Področje besedila strani: predmet je umeščen glede na celotno višino strani od zgornjega do spodnjega roba strani, ki je na voljo za besedilo.

- Pod področjem besedila strani: vnesite, koliko prostora želite pustiti med spodnjim robom področja besedila in spodnjim robom strani.

- Nad področjem besedila strani: vnesite, koliko prostora želite pustiti med zgornjim robom strani in zgornjim robom področja besedila.

- Znak: na voljo samo za sidranje »na znak« ali »kot znak«; predmet je umeščen glede na področje med vrhnjim in spodnjim robom znaka neposredno pred položajem sidra. Znak, oblikovan z navadno obrobo z drugimi znaki ali predmeti, uporablja področje za najvišji znak ali predmet z navadno obrobo.

- Vrstica besedila: na voljo le za sidranje »na znak«, predmet pa umesti glede na višino vrstice besedila, v kateri se nahaja sidro.

- Osnovnica: na voljo je za sidranje »kot znak« in predmet umesti glede na osnovnico besedila, na katero so postavljeni vsi znaki v vrstici.

- Vrstica: na voljo je le za sidranje »kot znak«, predmet pa umesti glede na višino vrstice, v katero je predmet zasidran.

- Celoten okvir: na voljo le za sidranje »na okvir«, predmet pa umesti glede na zunanje robove okvira.

- Področje okvira besedila: na voljo le za sidranje »na okvir«, predmet pa umesti glede na področje besedila okvira.

Upoštevajte, da je nabor možnosti, ki so na voljo, odvisen od nastavitev sidranja. Zato glede na izbor sidranja vse zgoraj navedene možnosti ne bodo prikazane.

Če predmet zasidrate v okvir s fiksno višino, so na voljo samo dve možnosti poravnave: »Spodaj« in »Sredina«.

#### Ohrani v mejah besedila

Izbrani predmet ohrani znotraj mej postavitve besedila, v katerem je zasidran predmet. Te možnosti ne izberite, če želite imeti predmet kjerkoli v dokumentu.

Možnost Ohrani v mejah besedila je privzeto izbrana v dokumentih, ustvarjenih v različici programa Writer, ki je starejša od OpenOffice.org 2.0. Ta možnost ni izbrana, ko ustvarite nov dokument ali ko odprete dokument v zapisu Microsoft Word (*.doc, *.docx).

## Prilagodi

Določa, ali naj bo velikost risanega predmeta prilagojena velikosti vnesenega besedila.

### Prilagodi širino besedilu

Če je predmet manjši kot besedilo, se širina predmeta razširi do širine besedila.

### Prilagodi višino besedilu

Če je predmet manjši kot besedilo, se višina predmeta razširi do višine besedila.

Prilagodi je na voljo le za besedilna polja. Če želite prilagoditi like besedilu, uporabite Oblika – Predmet – Besedilo.

Prilagodi je na voljo le za besedilna polja. Če želite prilagoditi like besedilu, uporabite Oblika – Besedilo.

Podobne teme

Umeščanje predmetov

Sukanje predmetov

Vrtenje