Vsebina
Kazalo 🔎︎

# Kako pretvorimo dokumente Microsoft Office

LibreOffice lahko samodejno odpre dokumente Microsoft Office 97/2000/XP. Toda nekatere značilnosti postavitve in oblikovanja atributov v bolj zapletenih dokumentih Microsoft Office delujejo drugače v LibreOffice ali pa jih ta program ne podpira. Zaradi tega moramo pretvorjene datoteke včasih tudi ročno preoblikovati. Koliko bomo morali preoblikovati dokument, je odvisno od zapletenosti strukture in oblikovanja izvirnega dokumenta. LibreOffice ne more zagnati skriptov Visual Basic, lahko pa jih naloži, da jih analizirate.

Najnovejše različice LibreOffice lahko naložijo in shranijo dokumente vrste Microsoft Office Open XML s končnicami docx, xlsx in pptx. Prav tako lahko s temi različicami poženete nekatere skripte Visual Basic za Excel, če to možnost omogočite v LibreOffice – NastavitveOrodja – Možnosti – Nalaganje/shranjevanje – Lastnosti VBA.

Naslednji seznam ponuja splošen pregled značilnosti dokumentov Microsoft Office, ki vam lahko povzročijo težave pri pretvarjanju. To ne bo vplivalo na zmožnost, da uporabljate ali delate z vsebino pretvorjenih dokumentov.

## Microsoft Word

1. Samooblike

2. Revizijske oznake

3. Predmeti OLE

4. Nekateri kontrolniki in polja za obrazce Microsoft Office

5. Kazala

6. Tabele, okviri in oblikovanje več stolpcev

7. Hiperpovezave in zaznamki

8. Grafika Microsoft WordArt

9. Animinirani znaki/besedilo

## Microsoft PowerPoint

1. Samooblike

2. Razmik med tabulatorji, vrsticami in odstavki

3. Glavne grafike za ozadje

4. Skupinski predmeti

5. Nekateri večpredstavnostni učinki

## Microsoft Excel

1. Samooblike

2. Predmeti OLE

3. Nekateri kontrolniki in polja za obrazce Microsoft Office

4. Vrtilne tabele

5. Nove vrste grafikonov

6. Pogojno oblikovanje

7. Nekatere funkcije/formule (glejte spodaj)

Primer razlik med programoma Calc in Excel je obravnavanje logičnih vrednosti. Vnesite TRUE v celici A1 in A2.

- V modulu Calc formula =A1+A2 vrne vrednost 2, formula =SUM(A1;A2) vrne 2.

- V Excelu formula =A1+A2 vrne 2, formula =SUM(A1,A2) pa vrne 0.

Za podrobnejši vpogled v pretvarjanje dokumentov iz in v zapis Microsoft Office si oglejte Migracijski vodnik.

## Odpiranje dokumentov Microsoft Office, ki so zaščiteni z geslom

LibreOffice lahko odpre sledeče vrste dokumentov Microsoft Office, ki so zaščiteni z geslom.

Zapis Microsoft Office | Podprta šifrirna metoda
--- | ---
Word 6.0, Word 95 | Šibko šifriranje XOR
Word 97, Word 2000, Word XP, Word 2003 | Šifriranje, združljivo z Office 97/2000
Word 6.0, Word 2003 | Šibko šifriranje XOR za starejše različice Worda
Excel 2.1, Excel 3.0, Excel 4.0, Excel 5.0, Excel 95 | Šibko šifriranje XOR
Excel 97, Excel 2000, Excel XP, Excel 2003 | Šifriranje, združljivo z Office 97/2000
Excel XP, Excel 2003 | Šibko šifriranje XOR za starejše različice Excela

Datoteke Microsoft Office, ki so šifrirane z metodo AES128, lahko odpirate. Druge metode šifriranja niso podprte.

Podobne teme

Uporaba pisarniških paketov Microsoft Office in LibreOffice

Sprememba povezave pri datotekah vrste Microsoft Office

Nastavljanje privzete oblike zapisa datoteke